கேள்வி: முரசொலி (இலங்கை) என்பது என்ன?
பதில்: முரசொலி (''Murasoli'') இலங்கை வெளிவந்த ஒரு தமிழ் நாளிதழ் ஆகும். இப்பத்திரிகை அதன் சுதந்திரமான செயல்பாட்டிற்காக பெயர் பெற்றதாகும். தமிழர்களைக் கலந்தாலோசிக்காத இந்திய-இலங்கை ஒப்பந்தத்தை இது எதிர்த்தது. சின்னதுரை திருச்செல்வம் என்பவரால் முரசொலி பத்திரிகை நிறுவப்பட்டது. இந்திய அமைதி காக்கும் படை இவர் பலமுறை கைதுசெய்யப்பட்டார். இவரின் மகன் அகிலன் திருச்செல்வம் இந்திய அமைதி காக்கும் படை ஆதரவு பெற்ற ஈழமக்கள் புரட்சிகர விடுதலை முன்னணி படுகொலை செய்யப்பட்டார். சின்னதுரை திருச்செல்வமும் அவரது மனைவியும் கொழும்பில் பாதுகாப்புக்காக இடம் விட்டு இடம் பெயர்ந்து தலைமறைவாகினர். இந்திய அமைதி காக்கும் படையால் முரசொலி மூடப்பட்டது. பத்திரிகையின் அனைத்து நகல்களும் பறிமுதல் செய்யப்பட்டன. பத்திரிகையாளர்கள் மற்றும் தொழிலாளர்கள் கைது செய்யப்பட்டனர். பத்திரிகையின் அச்சு இயந்திரங்கள் 1987 ஆம் ஆண்டில் அழிக்கப்பட்டன.